Pálné Veres

Pálné Veres (), jaiotzez Hermin Karolina Beniczky (), (Lázi, Austriar Inperioa, 1815eko abenduaren 13a – Váchartyán, Hungaria, 1895eko irailaren 28a) irakasle eta feminista hungariarra izan zen.

 Bizitza 
Pavol Benický (Pál Beniczky) eta Karolina Sturmannen alaba, Hermin Beniczky 1815eko abenduaren 13an jaio zen Lázin, orduan Austriar Inperioaren parte zena. Familia alemanez mintzatzen ziren luterotarak ziren.

1839an, Pál Veres notarioarekin ezkondu zen eta, hungariar tradizioaren arabera, senarraren  izenetik datorren Pálné Veres izena erabiltzen hasi zen (-né «emaztea» esan nahi du). Szilárda alaba izan zuten 1842an, eta 1844an semea, jaio eta gutxira hil zena.

1869an nesken eskola sortu zuen. Horrelako lehen eskola izan zen Hungarian.

Eskola 11 klasetan banatuta zegoen: lehen mailako lau, erdi mailako lau eta goi mailako hiru. Curriculumak honako irakasgai hauek biltzen zituen: erlijioa, hungariera, hungariar literatura, estetika, pedagogia, antropologia eta psikologia, logika, zibilizazioaren historia, aljebra eta geometria, alemana, frantsesa, orratz lanak, musika, gimnastika, estereometria eta marrazkia.

Pálné Veres etsita zegoen ikasle kopuru handi batek ikasketak uzten zituelako, baina lortu zuen goi-burgesiari eta aristokraziari eragitea nesken hezkuntzaren onurak aitor zezaten.

1895eko irailaren 28an hil zen Váchartyán eta Vanyarc-eko hilerrian lurperatu zuten. 1906an, Pálné Veresen omenezko monumentua ireki zuten Budapesten. Gero, eskola zegoen kaleari Pálné Veres izena jarri zioten.

 Erreferentziak 

 Kanpo estekak 

Kategoria:XIX. mendeko emakumeak
Kategoria:Emakume irakasleak
Kategoria:Emakumeen eskubideen aldeko ekintzaileak
Kategoria:Hungariako luterotarrak